Qozog‘istonda bugungi kunda faoliyat yuritib kelayotgan Qozog‘iston vatanparvarlari va “Ovul” sotsial-demokratik partiyalari negizida yangi “Ovul” xalq vatanparvarlik partiyasi tashkil etilishi e’lon qilindi. Bu haqda BNews.kz nashri xabar bermoqda. Bunday qaror ikki partiyaning 5 sentabr kuni Ostonada bo‘lib o‘tgan navbatdan tashqari sessiyalarida qabul qilindi.E’lon qilingan bayonotda aytilishicha, ikki partiyaning birlashishi ularning ishiga turtki bo‘ladi, shuningdek, partiya tashkilotlarining yirik vazifalarni bajarishga jalb qilinishiga imkon yaratiladi.